Obec Nové Sady v súlade s ustanovením § 6, odst. 1 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v platnom znení  v y d á v a

               Všeobecné záväzné nariadenie Obce Nové Sady

                                           č.38/2016
                        o    m i e s t n y c h        d a n i a c h 

                                                                    § 1

                                                 Úvodné ustanovenie

1. Toto VZN  upravuje podmienky určovania a vyberanie miestnych daní vo všetkých častiach Obce Nové Sady – Nové Sady, Sila, Ceroviny od roku 2017
                                                                    § 2



     Druhy miestnych daní

Obec Nové Sady   z a v á d z a     a    s p r a v u j e  tieto miestne dane:

1. Daň z nehnuteľností

2. Daň za psa

3. Daň za užívanie verejného priestranstva

4. Daň za nevýherné hracie prístroje

5. Daň za jadrové zariadenie




        § 3

                                                 Daň z nehnuteľností

Daň z nehnuteľností zahŕňa:

1. daň z pozemkov

2. daň zo stavieb

3. daň z bytov a nebytových priestorov v bytovom dome

                                                                § 4


                          D a ň   z   p o z e m k o v

1. Daňovník – presná špecifikácia je uvedená v § 5 zák.č. 582/2004 Z.z. v platnom znení

2. Predmet dane – presná špecifikácia je uvedená v § 6 zák.č. 582/2004 Z.z. v platnom znení

                                  Z á  k l a d   d a n e   z   p o z e m k o v

1. Základom dane z pozemkov – orná pôda, chmelnice, vinice, ovocné sady a  trvalé trávnaté

porasty je hodnota pozemku bez porastov, určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zák.č. 582/2004 Z.z. v platnom znení. Hodnota ornej pôdy v katastrálnom území Nové Sady je 0,5198 €/m2, v kat. území Sila 0,6711 €/m2.

Hodnota trvalých trávnatých porastov je v kat.území Nové Sady je  0,1145 €/ m2,  v kat.území Sila je hodnota trvalých trávnatých porastov 0,0959 €/m2

2. Základom dane z pozemkov – lesné pozemky, na ktorých sú hospodárske lesy a rybníky s chovom rýb a ostatné hospodársky využívané vodné plochy, je hodnota pozemku bez porastov určená vynásobením výmery pozemkov v m2 a hodnoty pozemku, zistenej na 1 m2 podľa platných predpisov o stanovení všeobecnej hodnoty majetku.

3. Základom dane z pozemkov – záhrady, zastavané plochy a nádvoria, ostatné plochy,stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2, uvedenej v prílohe č. 2 zák.č. 582/2004. Hodnota pozemkov – záhrady, zastavané plochy a nádvoria, ostatné plochy je 1,85 € za m2, stavebné pozemky 18,58 € za m2

                                                         S a d z b a    d a n e

Správca dane na území celej Obce Nové Sady určuje ročnú sadzbu dane z pozemkov

pre pozemky druhu:

1. orná pôda, chmeľnice, vinice, ovocné sady, trvalé trávnaté porasty,  lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške 0,39 % zo základu dane

2. záhrady, zastavané plochy a nádvoria, ostatné plochy vo výške 0,35 % zo základu dane

3. stavebné pozemky vo výške 0,09 % zo základu dane.

                                                                § 5



         D a ň   z o   s t a v i e b

1. Daňovník dane zo stavieb – presná špecifikácia je uvedená v § 9 zák.č. 582/2004 Z.z. v platnom znení.

2. Predmet dane – presná špecifikácia je uvedená v § 10 zák.č. 582/2004 Z.z. v platnom znení

3. Základ dane – presná špecifikácia je uvedená v § 11 zák.č. 582/2004 Z.z. v platnom znení

                         

   S a d z b a    d a n e

Správca dane na území celej Obce Nové Sady určuje sadzbu dane zo stavieb za každý aj začatý m2 zastavanej plochy stavby vo výške:

1. a/ 0,070 € za m2 – za stavby na bývanie a drobné stavby, ktoré majú doplnkovú funkciu pre hlavnú stavbu

2. b/  0,170 € za m2 – za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu

3. c/ 0,140 € za m2 - za stavby chát a stavieb  na individuálnu rekreáciu.
4. d/ 0,190 € za m2 – za samostatne stojace garáže,stavby hromadných garáží a  stavby hromadných garáží umiestnených pod zemou.
5. e/ 0,540 € za m2 – za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie, vrátane stavieb na vlastnú administratívu

6. f/ 0,670 € za m2 – za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou

7. g/ 0,270  € za  m2 – za ostatné stavby neuvedené v písmenách a/ až f/

Takto určená ročná sadzba dane sa zvyšuje pri viacpodlažných stavbách o 0,033 € za každé podlažie.

                                                           § 6

                                                    d a ň   z   b y t o v
1. Daňovník dane z  bytov – presná špecifikácia je uvedená v § 13 zák.č. 582/2004 Z.z. v platnom

znení.

2. Predmet dane – presná špecifikácia je uvedená v §14 zák.č. 582/2004 Z.z. v platnom znení

3. Základ dane – presná špecifikácia je uvedená v §  15 zák.č. 582/2004 Z.z. v platnom znení

                                                 S a d z b a    d a n e

Správca dane na území celej obce Nové Sady určuje ročnú sadzbu dane z bytov za každý aj začatý 

m2 podlahovej plochy bytu  a nebytového priestoru vo výške:

0,070 € za m2 – za byty a nebytové priestory.

                                                         § 7

                                 Vznik a zánik daňovej povinnosti

Vznik a zánik daňovej povinnosti upravuje § 18 zák.č. 582/2004 Z.z. v platnom znení.



              Druhá  časť

                                                    Daň za psa




§ 8
                                             Predmet dane

Predmet dane je upravený v § 22 zák.č. 582/2004 Z.z. v platnom znení

                                                   § 9
                                               Daňovník   

Daňovníkom je fyzická osoba alebo právnická osoba, ktorá je

a. vlastníkom psa alebo

b. držiteľom psa, ak sa nedá preukázať, kto psa vlastní

                                                         § 10
                                          Základ dane

Základom dane je počet psov.

                                                          § 11
                                         Sadzba  dane

Sadzba dane je 3,50 €  za jedného psa na rok.

   § 12
                                    Vznik a zánik daňovej povinnosti

Daňová povinnosť vzniká prvým dňom kalendárneho mesiaca, nasledujúceho po mesiaci,

v ktorom sa pes stal predmetom dane podľa § 22, ods. 1, a zaniká posledným dňom mesiaca, v ktorom pes prestal byť predmetom dane
                                                          § 13
                                            Správa dane

Správcom dane za psa, ktorý je chovaný v kat. území  Nové Sady a Sila je Obec Nové Sady.

                                                   Tretia časť

                             Daň za užívanie verejného priestranstva

                                                          § 14
                                           Predmet dane

1. Predmetom dane za užívanie verejného priestranstva je osobitné užívanie verejného

priestranstva.

2. Verejným priestranstvom na účely tohto zákona sú verejnosti prístupné pozemky vo

vlastníctve obce:

    - hlavné (štátne ) a všetky vedľajšie (miestne) cestné komunikácie v celej dĺžke a šírke

      od priekopy po priekopu,

    - vybudovaný chodník, prípadne aj upravená plocha pre chodenie obyvateľov na celom 

      území obce,

   - verejné priestranstvá v  obci a to:

   - parc.č. 350/1 v kat. území Nové Sady pred predajňou RETIC Nové Sady

   - parc.č. 125/1 v kat. území Sila pred budovou súp.č. 112

   - parc.č. 1435  v kat. území Nové Sady - na Kotrbáli pri autobusovej zastávke

   - pri autobusovej zastávke na Cerovinách,

   - pri autobusovej zastávke na Kiškerti,

   - parc.č. 276 v Sile

   - parc.č. 94/1 v Nových Sadoch pri obecnom úrade

   - všetky ostatné verejne prístupné pozemky.

3. Osobitným užívaním verejného priestranstva sa rozumie umiestnenie zariadenia slúžiaceho

    na poskytovanie služieb, umiestnenie stavebného zariadenia, predajného zariadenia,

    zariadenia cirkusu, lunaparku, kolotočov a iných atrakcií, umiestnenie stavebného materiálu,  

    trvalé parkovanie vozidla a pod.

                                                                  § 15
                                                     Daňovník

      Daňovníkom je fyzická osoba alebo právnická osoba, ktorá verejné priestranstvo užíva.

                                                          § 16
                                                   Základ dane

      Základom dane za užívanie verejného priestranstva je výmera užívaného verejného 

priestranstva v m2 .

                                                                 § 17
                                                   Sadzba dane
1. Daň za užívanie verejného priestranstva na poskytovanie služieb a predaj:

    a.    2,- € pri predaji poľnohospodárskych produktov, vlastných výrobkov,

                       poskytovanie drobných služieb pre obyvateľov (oprava dáždnikov,brúsenie

                        nožov a pod.)

    b.   3,5  € - pri predaji ostatného povoleného sortimentu (podľa VZN č. 32/2015)

    Poplatok uvedený v bodoch a. a b. sa platí za každú začatú hodinu.

2. Daň za užívanie verejného priestranstva - kolotoče, zariadenia cirkusu, lunaparku

    a iných atrakcií:

    a.  16,5 €  za jeden víkend,

    b.  16,5 €  za každý deň, ktorý nasleduje po druhom víkende -

                      v prípade dlhodobého osadenia - dlhšie ako dva víkendy

3. Daň za užívanie verejného priestranstva (ostatné osobitné užívanie):

    1,00 € za m2 a deň
4. Na verejných priestranstvách je zakázané dlhodobé skladovanie materiálu, dlhodobé

    parkovanie nákladných  a osobných motorových vozidiel a pod. Občan je povinný po písomnom     

   upozornení obecným úradom odstrániť prekážku z verejného priestranstva do 14 dní.  Po tomto  

   termíne bude vyrubená daň za užívanie verejného priestranstva vo výške 1,00 € za m2 a deň.

   Občania,ktorí vykonávajú výstavbu, resp. stavebné úpravy rodinných domov a príslušenstva 
   s platným stavebným povolením daň za užívanie verejného priestranstva neplatia do troch rokov  

   od vydania stavebného povolenia, alebo ohlásenia drobnej stavby a stavebných úprav.

5. Daň sa platí do pokladne Obecného úradu v deň vzniknutej daňovej povinnosti.

                                                                 § 18
                                                  Správa dane

                                      Správu dane vykonáva Obec Nové Sady
                                                                Štvrtá časť

                                   Daň za nevýherné hracie prístroje

                                                                § 19
                                                   Predmet dane

1. Predmetom dane za nevýherné hracie prístroje sú hracie prístroje, ktoré sa spúšťajú

    alebo prevádzkujú za odplatu, pričom tieto hracie prístroje nevydávajú peňažnú výhru

    a sú prevádzkované v priestoroch prístupných verejnosti.

2. Nevýherné hracie prístroje sú:

    a. elektronické prístroje na počítačové hry,

    b. mechanické prístroje, elektronické prístroje, automaty a iné zariadenia na zábavné hry.

                                                                 § 20
                                                      Daňovník

      Daňovníkom je fyzická osoba alebo právnická osoba, ktorá nevýherné hracie prístroje

prevádzkuje.                                                                  

                                                         § 21
                                                  Základ dane 

Základom dane je počet nevýherných hracích prístrojov.

                                                              § 22
                                              Sadzba dane

Daň  sa stanovuje vo výške:

3,5 € za jeden nevýherný hrací prístroj na kalendárny mesiac, tj. 42 € na kalendárny rok.
                                                                  § 23
                             Vznik a zánik daňovej povinnosti

     Vznik a zánik daňovej povinnosti je upravený v § 56 zákona č.582/2004 Z.z. v platnom znení.

                                                                 § 24
                                                 Správa dane

Správcom dane za nevýherné hracie prístroje je Obec Nové Sady.

                                                 Piata časť
                                            Daň za jadrové zariadenie


                                    § 25


       Predmet dane, daňovník

1. Predmetom dane za jadrové zariadenie je jadrové zariadenie, v ktorom prebieha štiepna reakcia v jadrovom reaktore a vyrába sa elektrická energia (ďalej len jadrové zariadenie), a to aj po časť kalendárneho roka.

2. Daňovníkom dane je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia  na výrobu elektrickej energie. 

                                               § 26
                                        Základ dane

1. Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením, schválenej Úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely tejto dane neprihliada.

2. Obec Nové Sady tvoria dve katastrálne územia a to katastrálne územie Nové Sady a katastrálne územie Sila. Celková výmera obidvoch katastrálnych území je 

      17 474 918 m2

3. Zastavané územie Obce Nové Sady sa nachádza v oblasti ohrozenia jadrovým zariadením v Jaslovských Bohuniciach a to v pásme:

· nad 2/3 polomeru. 

           Tým je obec miestne príslušnou pre správu dane za jadrové zariadenie.




      § 27



 Sadzba dane

Sadzba dane za jadrové zariadenie je 0,0006 eura za m2.

                                                               § 28


Vznik a zánik daňovej povinnosti

Daňová povinnosť  vzniká dňom začatia skúšobnej prevádzky jadrového zariadenia a zaniká dňom trvalého ukončenia výroby elektrickej energie v jadrovom zariadení.

                § 29
                                       Oznamovacia povinnosť

     Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.

Oznamovaciu povinnosti si daňovník splní písomným oznámením, ktoré doručí osobne alebo doporučeným listom na Obec Nové Sady, Obecný úrad v Nových  Sadoch č. 177, 951 24 Nové Sady.  Písomné oznámenie pri vzniku daňovej povinnosti obsahuje – identifikačné údaje daňovníka, meno alebo názov prevádzkovateľa, IČO, DIČ, sídlo alebo adresu prevádzkovateľa, číslo povolenia na prevádzku jadrového zariadenia, vydaného – kedy a kto povolenie vydal, identifikáciu jadrového zariadenia ako názov zariadenia, sídlo alebo umiestnenie, počet reaktorov, deň začatia skúšobnej prevádzky, oznámenie o dobe prevádzky a výrobe elektrickej energie za uplynulý rok za každý reaktor a jadrové zariadenie samostatne.

                                                         § 30
                            Vyrubene dane a platenie dane

Daň sa vyrubuje podľa ustanovení § 73 zák.č. 582/2004 Z.z. v znení neskorších predpisov

a je splatná do 15 dní odo dňa nadobudnutia právoplatnosti  rozhodnutia.

                                            Šiesta časť



 § 31
                                          Záverečné ustanovenia
1. Dňom účinnosti tohto všeobecnezáväzného nariadenia o miestnych daniach  sa ruší
Všeobecne záväzné nariadenie o miestnych daniach   č. 1/2011 zo dňa  5.12.2011 spolu s dodatkom č. 1 k uvedenému VZN zo dňa 12.12.2012
2. Obecné zastupiteľstvo Obce Nové Sady sa na tomto všeobecne záväznom nariadení o  miestnych daniach  uznieslo dňa 12.12.2016.  VZN bolo schválené 3/5 väčšinou prítomných poslancov.                                                          

                                                         § 32
                                             Účinnosť

Toto VZN nadobúda účinnosť 1.januára  2017 a platí do schválenia a účinnosti nového VZN o miestnych daniach.
V Nových Sadoch dňa
12.12.2016
                  
                  Starostka obce




                  Silvia  H a l v o n í k o v á
 Vyvesené: 13.12.2016
